මාතර මහ රෝහල ඉදිරිපිට පවත්වාගෙන යන ත්‍රීවිල් රථගාල එම ස්ථානයෙන් ඉවත් කරන ලෙස ඉල්ලා මාතර රෝහලේ සුළු සේවකයෝ (09) ඊයේ උද්ඝෝෂණයක් හා වැඩ වර්ජනයක් පැවැත් වූහ.මාතර නගරාධිපති උපුල් නිශාන්ත මහතා සමඟ සුළු සේවක වෘත්තිය සමිතියේ නිලධාරීන් කරන ලද සාකච්ඡාවකින් පසු තාවකාලිකව වර්ජනය නතර කිරීමට එකඟතාවකට පැමිණියහ.මෙහිදී නගරාධිපතිවරයා ත්‍රීරෝද රථ රියැදුරන් සමඟ ද මේ පිළිබඳව සාකච්ඡා කර ජූලි 16 දිනට සාධාරණ විසඳුමක් ලබාදෙන බව රෝහලේ සුළු සේවක වෘත්තිය සමිතියට එකඟ විය.